Projekts

2020. gada .\_\_\_\_\_\_\_\_ Noteikumi Nr.

Rīgā (prot.Nr. .§)

**Noteikumi par numerācijas lietošanas tiesību ikgadējo valsts nodevu**

Izdoti saskaņā ar Elektronisko sakaru likuma 58.panta pirmo daļu

1. Noteikumi nosaka kārtību, kādā aprēķina ikgadējo valsts nodevu par numerācijas lietošanas tiesībām (turpmāk – nodeva), nodevas maksāšanas kārtību un atbrīvojumu no nodevas.

2. Nodevu maksā elektronisko sakaru komersants, kuram ir piešķirtas numerācijas lietošanas tiesības. Ja numurs ir pārvietots uz cita elektronisko sakaru komersanta elektronisko sakaru tīklu, nodevu maksā tas elektronisko sakaru komersants, uz kura elektronisko sakaru tīklu ir pārvietots numurs.

3. Nodevu aprēķina par katru numuru, uz kuru ir piešķirtas numerācijas lietošanas tiesības, vai kurš ir pārvietots uz elektronisko sakaru komersanta publisko elektronisko sakaru tīklu, izmantojot šādu formulu:

,

Kur

Nod – nodeva *euro*;

L – nodeva par vienu numuru gadā *euro,* kas ir noteikta saskaņā ar šo noteikumu pielikumu;

N – numuru skaits, uz kuriem elektronisko sakaru komersantam ir piešķirtas numerācijas lietošanas tiesības, vai kuri ir pārvietoti uz elektronisko sakaru komersanta publisko elektronisko sakaru tīklu;

D – dienu skaits taksācijas periodā, kurās elektronisko sakaru komersantam ir piešķirtas numerācijas lietošanas tiesības konkrēto numuru, vai kurās konkrētais numurs pārvietots uz elektronisko sakaru komersanta publisko elektronisko sakaru tīklu;

G – dienu skaits gadā.

4. Nodevu ieskaita valsts pamatbudžeta ieņēmumos un to izmanto Elektronisko sakaru likumā noteiktajam mērķim.

5. Nodevu maksā ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

6. Elektronisko sakaru komersants reizi ceturksnī līdz tam sekojošā mēneša pēdējam datumam ieskaita valsts nodevu valsts budžeta ieņēmumu kontā Valsts kasē un iesniedz numerācijas lietošanas tiesību ikgadējās valsts nodevas deklarāciju Valsts ieņēmumu dienestā atbilstoši nodokļu maksātāja reģistrācijas vietai.

7. Elektronisko sakaru komersants, kas taksācijas periodā saņem numerācijas lietošanas tiesības vai uz kura publisko elektronisko sakaru tīklu pārvietots numurs, nodevu maksā šo noteikumu 6.punktā minētajā kārtībā proporcionāli atbilstošajam taksācijas periodam, no kura ir piešķirtas numerācijas lietošanas tiesības vai pārvietots numurs.

8. No nodevas uz sākotnēji noteikto numerācijas lietošanas tiesību termiņu ir atbrīvots elektronisko sakaru komersants, kas numerācijas lietošanas tiesības ir ieguvis izsolē. Elektronisko sakaru komersants, ja uz tā elektronisko sakaru tīklu ir pārvietots numurs, kura numerācijas lietošanas tiesības cits elektronisko sakaru komersants ir ieguvis izsolē, maksā nodevu no numura pārvietošanas dienas.

9. Elektronisko sakaru komersants, kuram numerācijas lietošanas tiesības uz numuru bloku (vairāk kā viens numurs) ir piešķīrusi Sabiedrisko pakalpojumu regulēšanas komisija pēc savas iniciatīvas, ir atbrīvots no nodevas maksāšanas par neizmantotajiem numuriem sešus mēnešus no numerācijas lietošanas tiesību piešķiršanas dienas.

10. Elektronisko sakaru komersants ir atbrīvots no nodevas par piešķirtajām numerācijas lietošanas tiesībām uz starptautisko signalizācijas punktu kodiem, Eiropas Savienības elektronisko sakaru saskaņoto pakalpojumu numuriem 116(XXX) diapazonā, kā arī īsajiem numuriem 16(XX) diapazonā un numuriem “01”, “02”, “03”, “04”, “110”, “112”, “113”, “114”, “115”.

11. Valsts akciju sabiedrība “Elektroniskie sakari” reizi ceturksnī līdz tam sekojošā mēneša desmitajam datumam no numerācijas datubāzes nosūta informāciju Valsts ieņēmumu dienestam uz elektroniskā pasta adresi par tiem elektronisko sakaru komersantiem, kuriem attiecīgajā taksācijas periodā ir jāiemaksā nodeva.

12. Līdz 2020.gada 31.decembrim šo noteikumu 10.punktā minētais atbrīvojums attiecas arī uz numuriem “8303” un “8345”.

13. Elektronisko sakaru komersanti nodevu pakalpojuma numuriem, mašīna – mašīna sakaru (*M2M*, jeb *Machine to Machine communications* ar ko šeit saprot arī lietu interneta *IoT*, jeb *Internet of Things,* turpmāk abi kopā *IoT/M2M*) numuriem un identifikācijas kodiem, izņemot starptautisko signalizācijas punktu kodu, maksā no 2021.gada 1.janvāra.

14. Elektronisko sakaru komersanti nodevu par nacionālajiem numuriem (publiskā fiksētā telefonu tīkla numuriem un publiskā mobilā telefonu tīkla numuriem) maksā no 2022.gada 1.janvāra.

15. Atzīt par spēku zaudējušiem Ministru kabineta 2009.gada 11.augusta noteikumus Nr.892 “Noteikumi par numerācijas lietošanas tiesību ikgadējo valsts nodevu” (Latvijas Vēstnesis, 2009, 129. nr., 2010, 46.nr.; 2012, 44.nr.; 2013, 189.nr.; 2015, 40.nr.; 2018, 68.nr.; 2020, 110B.nr).

Satiksmes ministrs T.Linkaits

Valsts sekretāre I.Stepanova

Pielikums   
Ministru kabineta   
2020.gada \_\_.\_\_\_\_ noteikumiem Nr.\_\_\_

**Numerācijas lietošanas tiesību ikgadējās valsts nodevas aprēķinā piemērotie pamatkoeficienti**

|  |  |  |  |  |
| --- | --- | --- | --- | --- |
| Nr. p.k. | Numerācijas veids – īsie kodi | Pamatkoeficients piešķirtajam numerācijas resursam | Pamatlikme, *euro* | Nodeva par vienu numuru gadā (*L*), *euro* |
| 1 | 2 | 3 | 4 | 5 (3x4) |
| 1. | Operatora izvēles pakalpojuma kodi (3 cipari) | 7058,8 | 0,17 | 1200,00 |
| 2. | Operatora izvēles pakalpojuma kodi (4 cipari) | 3529,4 | 0,17 | 600,00 |
| 3. | Operatoru pakalpojumu numuri (3 cipari) | 29411,7 | 0,17 | 5000,00 |
| 4. | Operatoru pakalpojumu numuri (4 cipari) | 7058,8 | 0,17 | 1200,00 |
| 5. | Operatoru pakalpojumu numuri (82XXX) (5 cipari) | 3529,4 | 0,17 | 600,00 |
| 6. | Uzziņu dienesta pakalpojuma numuri (118X) (4 cipari) | 7058,8 | 0,17 | 1200,00 |
| 7. | Uzziņu dienesta pakalpojuma numuri (1184X) (5 cipari) | 3259,4 | 0,17 | 600,00 |
| 8. | Nacionālie signalizācijas punktu kodi | 705,9 | 0,17 | 12,00 |
| 9. | Publiskā mobilā telefonu tīkla kodi | 1411,8 | 0,17 | 240,00 |
| 10. | Datu pārraides tīkla identifikācijas kodi | 1411,8 | 0,17 | 240,00 |
| 11. | Bezmaksas izsaukuma pakalpojuma numuri | 14,1 | 0,17 | 2,40 |
| 12. | Dalītās samaksas pakalpojuma numuri | 14,1 | 0,17 | 2,40 |
| 13. | Papildu samaksas pakalpojuma numuri | 14,1 | 0,17 | 2,40 |
| 14. | Citu veidu pakalpojumu numuri | 14,1 | 0,17 | 2,40 |
| 15. | Publiskā fiksētā telefonu tīkla numuri | 0,25 | 0,17 | 0,04 |
| 16. | Publiskā mobilā telefonu tīkla numuri | 0,25 | 0,17 | 0,04 |
| 17. | *IoT/M2M* numuri (8 cipari) | 0,125 | 0,17 | 0,02 |
| 18. | *IoT/M2M* numuri (12 cipari) | 0,06 | 0.17 | 0,01 |

Satiksmes ministrs T.Linkaits

Valsts sekretāre I.Stepanova